Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 312/12/8811	Trebišov, 4.6.2014
EEČ : 2-69-334-2014

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 5.9.2012, spisová značka 1 Pv 312/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Ako zákonný rodič maloletého XXXXX, ktorý je žiakom XXXXX, v školskom roku 2011/2012, v období od 01.09.2011 do 20.03.2012 mu umožnil z nedbanlivosti v mieste trvalého bydliska na ul. XXXXX ako aj inde, viesť záhaľčivý život tým, že zanedbal starostlivosť o jeho povinnú školskú dochádzku aj napriek upozorneniam zo strany školy na zanedbávanie povinnej školskej dochádzky jeho syna, nezjednal nápravu, v dôsledku čoho maloletý XXXXX za predmetné obdobie vymeškal a mal neospravedlnených  219 vyučovacích hodín. 

Uznesením prokurátora Okresnej prokuratúry Trebišov zo dňa 5.9.2012, spisová značka 1 Pv 312/12/8811, bola určená obvinenému skúšobná doba v trvaní 20 mesiacov.
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 312/12/8811 z 05.09.2012, právoplatného 15.09.2012,  bolo trestné stíhanie proti obv. XXXXX, stíhanému za  prečin  ohrozovania mravnej výchovy a mládeže podľa §  211 ods. 1 písm. b, ods. 3 písm. a  Tr. zákona podmienečne zastavené a bola mu stanovená skúšobná doba v trvaní  20 mesiacov. Skúšobná doba uplynula dňa 15.05.2014.

	Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil, pričom bolo zistené, že z miesta bydliska je hodnotený všeobecne a v skúšobnej dobe nebol odsúdený za trestný čin, čo je zrejmé z odpisu z registra trestov. Taktiež nebol riešený v priestupkovom konaní.

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor